b'\n_START_ARTICLE_\nCesar Jurjaku\n_START_SECTION_\nLegenda\n_START_PARAGRAPH_\nJurjaku je bil monarh iz 5. stoletja.\xc2\xa0Vladavina 29. cesarja Kinmeja je prva, ki ji pripisujejo to\xc4\x8dne in preverljive datume.\xc2\xa0Konvencionalno sprejeti datumi izhajajo iz \xc4\x8dasa cesarja Kanmuja, 50. cesarja dinastije Jamato._NEWLINE_Po Kod\xc5\xbeikiju\xc2\xa0naj bi vladal od 13. dneva 11. meseca leta 456 do 7. dneva 8. mesec leta 479._NEWLINE_Po Kod\xc5\xbeikiju in Nihon \xc5\xa0okiju\xc2\xa0se je ob rojstvu imenoval princ Ohacuse Vakatake (\xe5\xa4\xa7\xe6\xb3\x8a\xe7\x80\xac \xe5\xb9\xbc\xe6\xad\xa6). Me\xc4\x8di, ki so jih izkopali iz nekaterih kofunov\xc2\xa0imajo vrezano ime Vaka Takeru (Okimi).\xc2\xa0Cesarsko ime Jurjoku so mu pridali posmrtno v kasnej\xc5\xa1i dobi.\xc2\xa0Bil je peti in najmlaj\xc5\xa1i sin cesarja Ingja. Po atentatu na njegovega brata cesarja Anka je zmagal v naporih z brati za prestol.\xc2\xa0Njegov dejanski naziv je bil verjetno Sumeramikoto ali\xc2\xa0Ameno\xc5\xa1ita \xc5\xa0iro\xc5\xa1imesu Okimi (\xe6\xb2\xbb\xe5\xa4\xa9\xe4\xb8\x8b\xe5\xa4\xa7\xe7\x8e\x8b, "veliki kralj, ki vlada pod nebesi"), saj se naziv tenno pojavi \xc5\xa1ele v \xc4\x8dasu cesarja Tenmuja in cesarice D\xc5\xbeito. Lahko da so ga nazivali z (\xe3\x83\xa4\xe3\x83\x9e\xe3\x83\x88\xe5\xa4\xa7\xe7\x8e\x8b/\xe5\xa4\xa7\xe5\x90\x9b Jamato Okimi, "veliki kralj Jamata"). Imel je tri \xc5\xbeene, njegov naslednik cesar Sejnej je bil sin \xc5\xbeene Kazuraku no Karahime._NEWLINE_Leta 463 je cesar povabil boga strel s hriba Mimuro v pala\xc4\x8do. Poslal je sla Sugaruja, da gre iskati bo\xc5\xbeanstvo. Jahal je s helebardo s pritrjenim rde\xc4\x8dim praporjem, ki predstavlja pisarno cesarjevega sporo\xc4\x8devalca. Kmalu je strela\xc2\xa0udarila in Sugaru je s pomo\xc4\x8djo sve\xc4\x8denikov prizemljil kamija\xc2\xa0v ko\xc4\x8dijo, da bi ga pripeljali pred cesarja v podobi velike ka\xc4\x8de. Cesar ni spo\xc5\xa1toval primernih obredov o\xc4\x8di\xc5\xa1\xc4\x8denja in verske abstinence, zaradi \xc4\x8desar je kami\xc2\xa0pred cesarjem grmel in kazal groze\xc4\x8da zrkla. Cesar Jurjaku je be\xc5\xbeal v notranjost pala\xc4\x8de in si pokrival o\xc4\x8di. Veliko ka\xc4\x8do so vrnili na Mimuro, cesar pa se je pokoril z mnogimi daritvami jeznemu bo\xc5\xbeanstvu. Zgodba je zabele\xc5\xbeena v Nihongiju\xc2\xa0in mnogih drugih knjigah._NEWLINE_Dejansko mesto Jurjakujevega groba ni znano.\xc2\xa0Tradicionalno ga \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du (misasagi)\xc2\xa0v Osaki._NEWLINE_Cesarska hi\xc5\xa1a je posvetila to lokacijo kot njegov mavzolej. Uradno se imenuje Tad\xc5\xbei\'i no Takava\xc5\xa1i-hara no misasagi.\n_START_SECTION_\nKralj Bu\n_START_PARAGRAPH_\nKralj Bu, ki bi lahko bil Jurjaku Minabo Tarriko, je leta 478 poslal odposlance na dvor cesarja manj\xc5\xa1e kitajske dinastije Liu Song. Veleposlanik je razlo\xc5\xbeil, da so njihovi potomci osvojili 115 barbarskih dr\xc5\xbeav. Tej trditvi je sledila zahteva za voja\xc5\xa1ko pomo\xc4\x8d proti korejskem kraljestvu Goguryeo._NEWLINE_Jurjakuja naj bi sodobniki na Kitajskem imenovali Bu\xc2\xa0(\xe6\xad\xa6, v japon\xc5\xa1\xc4\x8dini se bere kot Take ali Takeru). Vladati naj bi za\xc4\x8del pred 477, kot vladarja pa so ga priznale dinastije Liu Song, ju\xc5\xbeni Qi in Liang. Vladal je do leta 502. Bu je poslal sle k dinastiji Song v letih 477 in 478 za voja\xc5\xa1ko podporo pri obrambi kraljestva Baekje pred kraljestvom Goguryeo.\n_START_SECTION_\nPoezija\n_START_PARAGRAPH_\nZanimanje tega cesarja za poezijo je ena njegovih bolje dokumentiranih osebnostnih in vladarskih lastnosti. Njegove pesmi so vklju\xc4\x8dene v Man\'jo\xc5\xa1uju, mnogi verzi pa so ohranjeni tudi v Kod\xc5\xbeikiju in Nihon \xc5\xa0okiju.'